

REPUBLIKA HRVATSKA

ŽUPANIJSKO DRŽAVNO ODVJETNIŠTVO

U S I S K U

BROJ: A-104/2019

Sisak, 21. listopada 2019.

JH/MR

Na temelju članka 52. stavak 1. točka 8. Zakona o državnom odvjetništvu (Narodne novine broj 67/18) i Uredbe o sastavljanju i predaji Izjave o fiskalnoj odgovornosti i Izvještaja o primjeni fiskalnih pravila (Narodne novine 95/2019), županijska državna odvjetnica u Županijskom državnom odvjetništvu u Sisku dana 21. listopada 2019. donijela je sljedeći akt

**PROCEDURA**

**IZDAVANJA I OBRAČUNAVANJA PUTNIH NALOGA**

Članak 1.

Ovim aktom propisuje se procedura izdavanja, obračuna i plaćanja putnih naloga u Županijskom državnom odvjetništvu u Sisku.

Članak 2.

Procedura se izvodi na sljedeći način:

|  |  |  |  |  |
| --- | --- | --- | --- | --- |
| TIJEK KRETANJA DOKUMENTA | OPIS AKTIVNOSTI | NADLEŽNOST | ROK IZVRŠENJA | POPRATNI DOKUMENTI |
| 1 | 2 | 3 | 4 | 5 |
| Kreiranje putnog naloga sa osnovnim podacima o službenom putovanju | Putni nalozi se kreiraju na temelju dokumentacije iz koje proizlazi potreba za službenim putovanjem ili usmenim zahtjevom | Voditelj Državnoodvjetničke pisarnice | Istog dana | Putni nalog |
| Kreiranje putnog naloga sa podacima o izvršenom službenom putovanju | Upis podataka o trajanju službenog putovanja i nastalim troškovima | Djelatnik koji je obavio službeno putovanje | Tri dana nakon obavljenog službenog putovanja | Putni nalog,  Izvješće uz putni nalog,  prilozi |
| Kontrola formalne i matematičke ispravnosti putnog naloga | Provjera ispravnosti upisanih podataka | Voditelj Odjeljka materijalno-financijskog poslovanja | Po dostavi putnog naloga u računovodstvo | Putni nalog  s prilozima |
| Kontiranje putnog naloga | Razvrstavanje vrste troškova nastalih na službenom putovanju | Voditelj Odjeljka materijalno-financijskog poslovanja | Po provjeri formalne i matematičke ispravnosti | Kontni plan |
| Obrada putnog naloga | Upis u knjigu putnih naloga te dodjela evidencijskog broja | Računovodstveni referent-financijski knjigovođa | Istog dana | Knjiga evidencije službenih putovanja |
| Knjiženje | Knjiženje u Glavnu knjigu prema zadanim kontima | Računovodstveni referent – financijski knjigovođa | Istog dana | Glavna knjiga |
| Plaćanje | Isplata putnog računa prema redoslijedu plaćanja | Voditelj Odjeljka materijalno-financijskog poslovanja | Prema datumu zaprimanja i dospijeću | Nalog za plaćanje, zbrojni nalog, izvod |
| Odlaganje | Pohrana u registrator prema redoslijedu | Računovodstveni referent – financijski knjigovođa | Nakon izvršenog plaćanja | Registrator putnih naloga |

Članak 3.

Ova Procedura objaviti će se na Oglasnoj ploči Županijskog državnog odvjetništva u Sisku i stupa na snagu danom donošenja.

ŽUPANIJSKA DRŽAVNA ODVJETNICA

Jadranka Huskić